
PROIECT.
D E C I Z I E
  nr.5/1                                                                                                           din ______iunie 2026

   
 „Cu privire la amalgamarea voluntară a unităților administrativ-teritoriale,
  oraşul Ghindeşti, comuna Ghindeşti, comuna Roşietici, satul Domulgeni,
  raionul Floreşti, satul Rogojeni, raionul Şoldăneşti ”

În temeiul art. 14 alin. (2) lit. k1) din Legea nr. 436/2006 privind administrația publică locală, Legea nr.435/2006 privind descentralizarea  administrativă și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, Hotărârea Guvernului nr. 967/2016 cu privire la mecanismul de consultare publică cu societatea civilă în procesul decizional, Consiliul sătesc Domulgeni,  a

D E C I S:

         1. Se aprobă amalgamarea voluntară a unităților administrativ-teritoriale prin comasare cu: oraşul Ghindeşti, comuna Ghindeşti, comuna Roşietici, satul Domulgeni, raionul Floreşti şi satul Rogojeni raionul Şoldăneşti.
         2. Se aprobă Argumentarea respectării condiţiilor de bază şi a criteriilor privind amalgamarea          voluntară a oraşului Ghindeşti, comuna Ghindeşti, comuna Roşietici, satul Domulgeni, raionul Floreşti şi satul Rogojeni raionul Şoldăneşti.
        3. Se aprobă ca centru administrativ al autorităților publice amalgamate  orașul Ghindești, r-nul Florești, selectat  prin consens  de Grupul de Lucru Comun.
        4. Se pune în sarcina dlui PATRAŞCO  Vasile, primarul satului Domulgeni,  transmiterea deciziei de amalgamare voluntară și documentele aferente aprobate de consiliul sătesc către Primăria oraşului Ghindeşti, selectată prin consens în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
          5. Prezenta decizie întră în vigoare la data includerii în Registrul de stat al actelor locale şi poate fi contestată în decurs de 30 de zile de la data comunicării la Judecătoria Soroca, în conformitate cu art.209 al Codului Administrativ al Republicii Moldova nr.116/2018.



Autor : Primarul s.Domulgeni, PATRAŞCO Vasile
Tel : 0250 – 33-4 -15,  primaria.domulgeni@apl.gov.md
Contrasemnat : Secretara Consiliului 
CARAMAN Maria





NOTĂ  DE  FUNDAMENTARE

La proiectul de decizie nr.5/1 din __  iunie   2026  “Cu privire la amalgamarea voluntară a unităților administrativ-teritoriale prin comasare cu:  oraşul Ghindeşti, comuna Ghindeşti, comuna Roşietici, satul Domulgeni, raionul Floreşti, satul Rogojeni, raionul Şoldăneşti ”


1.Denumirea autorului şi,după caz, a participanţilor la elaborarea proiectului
Autorul proiectului este Primarul satului Patraşco Vasile şi este elaborat de secretara consiliului sătesc  Caraman Maria.
2.Condiţiile ce au impus elaborarea proiectului de act normative şi finalităţile urmărite
Elaborarea proiectului de decizie este determinată de necesitatea consolidării capacității administrative a autorității publice locale și îmbunătățirii calității serviciilor publice prestate cetățenilor.
Totodată, procesul de amalgamare voluntară a unităților administrativ-teritoriale reprezintă un instrument de eficientizare a administrației publice locale și de utilizare mai eficientă a resurselor publice.
3.Principalele prevederi ale proiectului şi evidenţierea elementelor noi
Proiectul de decizie prevede:
· amalgamarea voluntară a unității administrativ-teritoriale: oraşul Ghindeşti, comuna Ghindeşti, comuna Roşietici, satul Domulgeni, raionul Floreşti şi satul Rogojeni, raionul Şoldăneşti.
4.Fundamentarea economico-financiară 
Implementarea proiectului de decizie nu necesită alocarea mijloacelor financiare suplimentare din bugetul local la etapa inițierii procesului.

5.Modul de incorporare a actului în cadrul normative în vigoare
Proiectul deciziei a fost elaborat   conformitate cu art.14 alin. (2) lit. k1) al Legii nr. 436/2006 cu privire la administrația publică locală, al art. 8 lit. c) și art. 9 al Legii nr. 225/2023 cu privire la amalgamarea voluntară a unităților administrativ-teritoriale.

6. Avizarea şi consultarea publică a proiectului În scopul respectării prevederii Legii nr.239 din 13.11.2008 privind transparenţa în procesul decizional şi Legii nr.100 din 22.12.2017 cu privire la acte normative, anunţul cu privire la iniţierea elaborării proiectului deciziei, precum şi anunţul cu privire la consultări publice inclusiv şi proiectul de decizie cu toate explicaţiile de rigoare au fost plasate pe pagina WEB: www.satuldomulgeni.md.

7.  Constatările expertizei
Proiectul de decizie este elaborat în conformitate cu legislația în vigoare și nu contravine normelor juridice existente.
Adoptarea proiectului de decizie va permite  analiza și consultarea privind oportunitatea amalgamării voluntare, în vederea consolidării capacității administrative și dezvoltării durabile a comunității.

Proiectul de decizie se prezintă comisiilor de specialitate pentru avizare de a fi propuse Consiliului sătesc pentru examinare şi adoptare în şedinţă.


     Secretara consiliului                                                                              Caraman Maria





ANUNȚ
privind consultarea publică a proiectului de Decizie “Cu privire la amalgamarea voluntară a unităților administrativ-teritoriale prin comasare cu: oraşul Ghindeşti, comuna Ghindeşti, comuna Roşietici, satul Domulgeni raionul Floreşti şi satul Rogojeni,  raionul Şoldăneşti”

     Primăria satului Domulgeni, rl Floreşti,  informează publicul interesat despre organizarea consultării publice a proiectului de Decizie privind amalgamarea voluntară a unităților administrativ-teritoriale:
oraşul Ghindeşti, raionul Floreşti;
comuna Ghindeşti, raionul Floreşti;
comuna Roşietici, raionul Floreşti;
satul Domulgeni, raionul Floreşti.
satul Rogojeni, raionul Şoldăneşti

     Proiectul de decizie are ca obiect aprobarea amalgamării voluntare a următoarelor unități administrativ-teritoriale:
oraşul Ghindeşti, raionul Floreşti;
comuna Ghindeşti, raionul Floreşti;
comuna Roşietici, raionul Floreşti;
satul Domulgeni, raionul Floreşti.
satul Rogojeni, raionul Şoldăneşti

     Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
     Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.
     Proiectul de decizie și materialele aferente (nota informativă, Argumentarea  respectarii în procesul de amalgamare voluntară a condiţiilor de bază şi a criteriilor prevăzute în capitolul II ) pot fi consultate:
• la sediul Primăriei satului Domulgeni 
• pe pagina web oficială: www..satuldomulgeni.md 
• panoul informativ a primăriei
 
Modalitatea de participare
Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.
 
Recomandările pot fi expediate până la data de 24 iunie 2026, prin:
• e-mail: primaria.domulgeni@apl.gov.md 
• poștă sau depunere la sediul primăriei
Persoană responsabilă
Pentru informații suplimentare, vă puteți adresa:
Nume, prenume: Caraman Maria
Funcția: secretara consiliului sătesc
Tel.: 0250-33-2-36
Email:primaria.domulgeni@apl.gov.md
                                                                                                                       Anexă
                                                                                                la Decizia Consiliului sătesc  Domulgeni 
                                                                                                                        nr.5/1 din _____.06.2026

Argumentarea respectării condițiilor de bază și a criteriilor privind  amalgamarea  voluntară a orașului Ghindești, comuna Ghindești, comuna Roșietici, satul Domulgeni, r-nul Florești și satul Rogojeni, r-nul Șoldănești 

       Prezenta argumentare este întocmită conform prevederilor legale, expres prevăzute la art. 5 și 6 ale Legii nr. 225/2023 cu privire la amalgamarea voluntară a unităților administrativ-teritoriale și punt.5-102 din Metodologia de amalgamare voluntară a unității administrativ- teritoriale, aprobată prin Hotărârea Guvernului Republicii Moldova  nr. 925/2023.
Legea nr. 225/2023  art.5 alin 1) Amalgamarea voluntară se realizează cu respectarea cumulativă a următoarelor condiții de bază și criterii:
a) teritoriul UAT amalgamate trebuie să fie continuu;
[bookmark: _Hlk231377214]orașul Ghindești, comuna Ghindești, comuna Roșietici, satul Domulgeni, r-nul Florești și satul Rogojeni, r-nul Șoldănești unități administrativ-teritoriale participante la procesul de amalgamare voluntară au un teritoriu continuu, se învecinează una cu alta și se extind după cum urmează:
or.Ghindești   -368 ha
 com. Ghindești    -3.493 ha
 comuna Roșietici -2.977 ha
 satul Domulgeni  -2.254 ha 
 satul Rogojeni -1.107 ha                                                                                                                                         Total teritoriu  continuu în UAT amalgamate 10.198 ha
Astfel condițiile de bază prevăzute la art.5 alin 1 lit.a) sunt respectate. 
                                                        
b) populația UAT amalgamate trebuie să constituie, minimum 3000 de locuitori, conform datelor oficiale privind populația furnizate de Biroul Național de Statistică;
din datele oficiale furnizate de Biroul Național de Statistică și ale datelor de pe portalul amalgamare.gov.md orașul Ghindești, comuna Ghindești, comuna Roșietici, satul Domulgeni, r-nul Florești și satul Rogojeni, r-nul Șoldănești unități administrativ-teritoriale participante la procesul de amalgamare voluntară dispun de un număr de  populație prezent după cum urmează:
or.Ghindești  - 1284 locuitori;
com. Ghindești    - 1559 locuitori ;
comuna Roșietici - 1.452 locuitori;                              
satul Domulgeni  -  934 locuitori  
satul Rogojeni -  437 locuitori.  
                                                    
Total populație în UAT amalgamate 5666 locuitori   
Astfel condițiile de bază prevăzute la art.5 alin 1 lit.b) sunt respectate.                                                          
         
                        Selectarea centrului administrativ al UAT amalgamate

[bookmark: _Hlk231377319]Selectarea centrului administrativ al viitoarei unități administrativ-teritoriale amalgamate reprezintă o etapă esențială a procesului de amalgamare voluntară, deoarece centrul administrativ va asigura:
· [bookmark: _Hlk231378764]organizarea activității autorităților administrației publice locale;
· coordonarea serviciilor publice locale;
· gestionarea resurselor administrative și financiare;
· furnizarea serviciilor administrative către populație;
· exercitarea competențelor administrative pe întreg teritoriul UAT amalgamate.



  Potrivit art. 6 alin. 1 din Legea nr. 225/2023, selectarea centrului administrativ al UAT amalgamate are loc în temeiul unor criterii obiective stabilite expres de lege:
„1) Selectarea centrului administrativ al UAT amalgamate are loc în temeiul următoarelor criterii:
a) demografie – UAT cu cel mai mare număr de locuitori;
b) capacitate fiscală pe locuitor – UAT cu cea mai mare capacitate fiscală, calculată ca sumă a veniturilor proprii și a celor colectate din impozitul pe venitul persoanelor fizice în UAT respectivă, raportată la numărul de locuitori ai acesteia;
c) capacitate de furnizare a serviciilor publice – UAT cu cel mai înalt nivel de conectare a gospodăriilor casnice la serviciul public de alimentare cu apă și de canalizare.”

Tot odată prevederile legale prevăzute la art.6 alin.4) din Legea nr. 225/2023 stabileșc expres:
 “Centrul administrativ al UAT amalgamate poate fi selectat cu derogare de la criteriile prevăzute la alin. (1)–(3) în cazul în care grupul de lucru comun agreează aceasta prin consens, fapt confirmat prin deciziile privind amalgamarea voluntară adoptate de consiliile locale ale UAT participante la procesul respectiv de amalgamare voluntară.”

Prevederi similare sunt cuprinse și în punct. 10² din Metodologia aprobată prin Hotărârea Guvernului nr. 925/2023. „Centrul administrativ al UAT amalgamate poate fi selectat prin derogare de la criteriile prevăzute la pct. 8-10 în cazul în care grupul de lucru comun agreează aceasta prin consens, fapt confirmat prin deciziile privind amalgamarea voluntară adoptate de consiliile locale ale UAT participante la procesul respectiv de amalgamare voluntară.”
Selectarea orașului Ghindești în calitate de centru administrativ are la bază consensul exprimat de toate unitățile administrativ-teritoriale participante și reflectă voința comună a autorităților administrației publice locale implicate în procesul de amalgamare voluntară.
În cadrul procesului de amalgamare voluntară, Grupul de Lucru Comun constituit de către unitățile administrativ-teritoriale participante a examinat chestiunea privind selectarea centrului administrativ al viitoarei UAT amalgamate.
Astfel unitățile administrativ-teritoriale ale orașului Ghindești, comunei Ghindești, comunei Roșietici, satului Domulgeni, r-nul Florești și satului Rogojeni, r-nul Șoldănești participante la procesul de amalgamare voluntară în cadrul  ședinței din 18 mai 2026 al Grupului de Lucru Comun au  exprimat consensul privind selectarea orașului Ghindești, raionul Florești drept centru administrativ al viitoarei unități administrativ -teritoriale amalgamate. 
Consensul exprimat de Grupul de Lucru Comun urmează a fi confirmat prin deciziile privind amalgamarea voluntară adoptate de consiliile locale ale unităților administrativ-teritoriale participante, în conformitate cu prevederile Legii nr. 225/2023.

Concluzie

Analiza efectuată demonstrează că procesul de amalgamare voluntară dintre orașul Ghindești, comuna Ghindești, comuna Roșietici, satul Domulgenir-nul Florești și satul Rogojeni, r-nul Șoldănești întrunește condițiile obligatorii prevăzute de art. 5 din Legea nr. 225/2023.
Totodată, selectarea orașului Ghindești în calitate de centru administrativ al viitoarei UAT amalgamate este realizată în conformitate cu prevederile art. 6 alin. 4) din Legea nr. 225/2023 și punct. 10² din HG nr. 925/2023, în baza consensului exprimat de Grupul de Lucru Comun constituit pentru coordonarea procesului de amalgamare voluntară.

